Dogtertjie (2) verdrink in swembadArgieffoto ŉ Tweejarige meisie het Dinsdag in ŉ swembad by ŉ huis in Pietermaritzburg in KwaZulu-Natal verdrink. Russel Meiring, woordvoerder van ER24, het gesê die voorval het by ŉ huis in Andries Pretoriusweg plaasgevind. “Daar word verneem dat die kind naby die swembad gespeel en daarin geval het. ŉ Familielid het na ŉ ruk die meisie in die water sien dryf en haar dadelik uitgehaal,” het Meiring gesê. Paramedici en beamptes van die polisie se soek-en-reddingseenheid het omstreeks 11:15 by die huis opgedaag. “Die kind is ondersoek en het geen teken van lewe getoon nie. Sy is op die toneel dood verklaar,” het hy gesê. Die polisie ondersoek die voorval.